CELEX: 52021DP0065
Language: sl
Date: 2021-03-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 1. februarja 2021 o spremembi Delegirane uredbe (EU) 2015/1366 glede podlage za dodelitev finančnega prispevka za sektor čebelarstva (C(2021)00429 – 2021/2535(DEA))

24.11.2021   
            
            
               SL
            
            
               Uradni list Evropske unije
            
            
               C 474/171
            
         
      P9_TA(2021)0065
      Nenasprotovanje delegiranemu aktu: finančni prispevek za sektor čebelarstva
      Sklep Evropskega parlamenta, da ne nasprotuje delegirani uredbi Komisije z dne 1. februarja 2021 o spremembi Delegirane uredbe (EU) 2015/1366 glede podlage za dodelitev finančnega prispevka za sektor čebelarstva (C(2021)00429 – 2021/2535(DEA))
      (2021/C 474/23)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)00429),
               
            
                  —
               
               
                  ob upoštevanju pisma Komisije z dne 12. februarja 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 24. februarja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 1308/2013 Evropskega parlamenta in Sveta (1), zlasti člena 56(1) in člena 227 Uredbe,
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za kmetijstvo in razvoj podeželja,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. marca 2021,
               
            
                  A.
               
               
                  ker je Uredba (EU) 2020/2220 Evropskega parlamenta in Sveta (2) (v nadaljnjem besedilu: prehodna uredba), ki z razširitvijo prispevkov Unije za čebelarske programe za leti 2021 in 2022 spreminja Uredbo (EU) št. 1308/2013, začela veljati šele 29. decembra 2020;
               
            
                  B.
               
               
                  ker je za obdobje 2021–2027 Komisija predlagala povečanje prispevka Unije za čebelarske programe na 60 000 000 na leto z dodelitvami držav članic iz Priloge VIII k predlogu Komisije za uredbo Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter o razveljavitvi Uredbe (EU) št. 1305/2013 Evropskega parlamenta in Sveta in Uredbe (EU) št. 1307/2013 Evropskega parlamenta in Sveta (3); podlaga za dodelitev prispevka Unije državam članicam v tistem predlogu Komisije je bila dodelitev sredstev Unije za čebelarske programe za obdobje 2017–2019, ta pa so se dodelila na podlagi števila čebeljih panjev, ki so jih za svoje čebelarske programe za obdobje 2014–2016 države članice sporočile leta 2013;
               
            
                  C.
               
               
                  ker je za zagotovitev skladnosti z navedenim predlogom Komisije COM(2018)0392, zagotovitev skladnosti med dodelitvami za čebelarske programe za leti 2021 in 2022 ter od leta 2023 in za zagotovitev gotovosti državam članicam ter olajšanje odobritve čebelarskih programov bistveno, da se ta delegirana uredba objavi čim prej;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in o razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
      
         (2)  Uredba (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L 437, 28.12.2020, str. 1).
      
         (3)  COM(2018)0392.